నిరంజన నాగరాజన్

నిరంజన నాగరాజన్  ఒక భారతీయ క్రికెట్ క్రీడాకారిణి. ఆమె తమిళనాడుకు చెందిన మద్రాస్ (చెన్నైగా మార్చబడింది) లో  1988 అక్టోబర్ 9న జన్మించింది. ఆమెని  నింజా అనే పేరుతో కూడా పిలుస్తారు. ఆమె 10 సంవత్సరాల వయస్సులో ఆట ఆడటం ప్రారంభించింది. ఆమె భారతీయ రైల్వేస్‌లో ఉద్యోగిగా, జట్టులో  క్రీడాకారిణిగా చేరింది. ఆమె  వికెట్లు తీయగలదు, క్రింది క్రమములో ఉండి బాటింగ్ లో  సహకరించగల ఆల్‌రౌండర్.

క్రికెట్ జీవితం 
ఆమె 2 టెస్ట్ మ్యాచ్ లు, 22 ఒక రోజు అంతర్జాతీయ మ్యాచ్ లు,  14  మహిళా టీ20 అంతర్జాతీయ మ్యాచ్ లలో  భారతదేశానికి ప్రాతినిధ్యం వహించింది. ఆమె కుడిచేతి వాటం ఉన్న బ్యాట్స్‌ వుమెన్,  కుడిచేతి మీడియం-ఫాస్ట్ బౌలింగ్ చేస్తుంది. 

ఆమె 2008 ఆగస్టు 30న భారత జట్టు ఇంగ్లాండ్ పర్యటన సందర్భంగా నార్త్ పరేడ్, బాత్ వద్ద ఇంగ్లాండ్‌తో జరిగిన ఒక రోజు అంతర్జాతీయ మ్యాచ్ తో అంతర్జాతీయ క్రికెట్‌లోకి అడుగుపెట్టింది. ఆమె దేశీయ క్రికెట్‌లో తమిళనాడు, రైల్వేస్, దక్షిణ మండలం,  కేంద్ర మండలం తరపున కూడా ఆడింది.

2014లో భారత మహిళలు తమ ఐదు మ్యాచ్‌ల టెస్ట్ సిరీస్‌లో ఇంగ్లండ్‌తో ఆడినప్పుడు ఆమె ఇంగ్లీష్ గడ్డపై తన బౌలింగ్ ప్రతిభను ప్రదర్శించింది. ఆమె అద్భుత ప్రదర్శన (4/19) కారణంగా ఇంగ్లాండ్ జట్టు కేవలం 92 పరుగులకే ఆలౌటైంది.

ప్రస్తావనలు

బాహ్య లింకులు 

 క్రికెట్ కీర్తికి నిరంజన టికెట్
1988 జననాలు
జీవిస్తున్న ప్రజలు
భారతీయ మహిళా క్రికెట్ క్రీడాకారులు
భారతీయ క్రికెట్ క్రీడాకారులు
మహిళా క్రీడాకారులు